شه‌فه‌ق نيوز/ ئيڤانكا دويه‌ت دۆناڵد ترامپ سه‌رۆك ئه‌مريكى ك ماڵه‌گه‌ى كه‌فته‌سه‌ يه‌كيگ له‌ كويچه‌يل ناودار و گرانقيمه‌ت ئه‌مريكا، وه‌لێ خوه‌ى وه‌ ره‌فتاره‌يل خراوى هاوسايه‌يلى بيزار كردگه‌و يه‌يش بويه‌سه‌ باس ره‌ساننه‌يل ئه‌و وڵاته‌.
له‌ى باوه‌ته‌و، ماریتا رۆبنسۆنی ك يه‌كيگه‌ له‌ هاوسايه‌يل ئيڤانكا باس له‌وه‌ كردگه‌ ك له‌وساوه‌ دويه‌ت سه‌رۆك بويه‌سه‌ هاوسايان وه‌رده‌وام كويچه‌گه‌يان پڕ كردگه‌ له‌ سه‌ياره‌و قه‌ره‌باڵغى فريه‌يگيش دروس كردگه‌ له‌بان جاده‌يل، يه‌يش بيجگه‌ ئه‌وه‌گ چه‌نه‌ها پاسه‌وان تايبه‌تيش داناگه‌ كه‌ وه‌رده‌وام ته‌ماشاى ريوار و ره‌وه‌نه‌يل ئه‌كه‌ن.
جى باسه‌، مه‌ردم ئه‌و ناوچه‌ باس له‌وه‌ ئه‌كه‌ن ك كويچه‌گه‌يان بڕيگ له‌ كه‌سايه‌تى گه‌ورا و ناودار له‌تى وجوود ديرن و ته‌نانه‌ت باراك ئۆباماى سه‌رۆك وه‌رين ئه‌مريكاو خيزانه‌گه‌ى، وه‌لێ باس له‌وه‌يش ئه‌كه‌ن ك دويه‌ت ترامپ له‌ وه‌ختيگه‌و باوگى جوور سه‌رۆك ده‌سه‌و كاره‌و بويه‌ نيشته‌جى بويه‌ له‌و كويچه‌و بيزار هاوسايه‌يلى كردگه‌.
